Aruküla hiidrahn

Aruküla hiidrahn ehk Hellama kivi (ka Hellema kivi/rahn) on rabakivist hiidrahn Harju maakonnas Raasiku vallas Aruküla alevikus; üks Eesti suuremaid rändrahne. Mahult on see kuues maapealne hiidrahn Eestis (360 m³).

Rändrahnu pikkus on 14,2 m, laius 8,4 m, kõrgus 6,2 m ja ümbermõõt 34,4 m.

Rahn asub võsasel platsil aleviku lõunaosas, vähem kui 100 meetri kaugusel Tallinna maanteest ja Sügise tänavast.

Rahvajutu järgi kavatsenud kunagi Aruküla mõisnik lasta kivi seest tühjaks teha, et sinna tuba teha, kuhu oleks mõnus sisse astuda. Et töö eest küsitud kõrget hinda (ühtedel andmetel 4000, teistel andmetel 10 000 rubla), loobunud mõisnik oma kavatsusest.

Rahn on alates 1959. aastast üksikobjektina looduskaitse all.

 Vaata ka 
Eesti hiidrahnude loend

Viited

 Välislingid 



Kategooria:Harju maakonna rändrahnud
Kategooria:Aruküla
Kategooria:Harju maakonna kaitstavad looduse üksikobjektid